DA Den Europæiske Unions Tidende C 13/34

Uddrag af afgørelsen vedrørende Bank of Credit and Commerce International truffet i henhold til Europa-Parlamentets og Rådets direktiv 2001/24/EF om sanering og likvidation af kreditinstitutter

2010/C 13/10

Bank of Credit and Commerce International Holdings (Luxembourg) SA

Bank of Credit and Commerce International SA

Bank of Credit and Commerce International (Overseas) Ltd.

Credit and Finance Corporation Ltd.

International Credit and Investment Company (Overseas) Ltd.

LIKVIDATIONSPROCEDUREN FOR BCCI

Sidste frist for anmeldelse af fordringer

Der er nu truffet formelle foranstaltninger til fastsættelse af sidste frist for anmeldelse af fordringer i forbindelse med likvidationsproceduren for ovennævnte selskaber (»likvidationsproceduren for BCCI«) på Caymanøerne og i Luxembourg, United Kingdom og De Forenede Arabiske Emirater (BCCI/ICIC/CFC har alle undertegnet pooling-aftalen af 10. november 1994 om koordineret global afvikling af BCCI-gruppen).

Sidste frist for anmeldelse af fordringer — 31. marts 2010

Sidste frist for anmeldelse af fordringer for kreditorer, som ønsker at modtage udbytte i forbindelse med likvidationsproceduren for BCCI, er officielt fastsat til den 31. marts 2010. Anmelder kreditorerne ikke deres fordringer inden fristens udløb, mister de retten til at modtage allerede meddelt og fremtidigt udbytte. Ønsker De at anmelde en fordring, bør De omgående rette henvendelse til likvidatorerne (kontaktoplysninger sidst i meddelelsen). Derefter får De tilsendt en bevisformular, som skal returneres med dokumentation for fordringen, således at den er likvidatorerne i hænde senest den 31. marts 2010.

Fordringer, som gøres gældende direkte i forbindelse med likvidationsproceduren for BCCI i Luxembourg eller i De Forenede Arabiske Emirater, skal sendes pr. anbefalet brev. Fordringer, som gøres gældende direkte i forbindelse med likvidationsproceduren for BCCI på Caymanøerne og i United Kingdom, bør også om muligt sendes pr. anbefalet brev, således at det kan kontrolleres, om de er modtaget inden fristens udløb.

Anmeldte fordringer

Hvis De har anmeldt en fordring, og den endnu ikke er anerkendt (helt eller delvist) eller formelt afvist (helt eller delvist) af likvidatorerne, bør de omgående rette henvendelse til likvidatorerne (kontaktoplysninger sidst meddelelsen). Hvis De er kreditor i forbindelse med likvidationsproceduren i Luxembourg, skal De foretage en ny anmeldelse pr. anbefalet brev, som skal være likvidatorerne i Luxembourg i hænde senest den 31. marts 2010. I modsat fald mister De retten til at anmelde fordringer.

Hvis De har anmeldt en fordring og ikke mener, at De fuldt ud har modtaget de 7 udbytter, som De er berettiget til (i øjeblikket i alt 86,5 % for simple krav), bør de omgående rette henvendelse til likvidatorerne (kontaktoplysninger sidst i meddelelsen).

Kreditorerne mindes om, at de skal indsende særskilte bevisformularer for hver enkelt konto og for alle andre særlige fordringer. I modsat fald anses fordringerne for ikke at være anmeldt og berettiger muligvis ikke til udbetaling af udbytte.

Indskydere, som har modtaget betalinger fra indskudskompensationsordninger, kan nu muligvis være berettiget i forbindelse med fordeling i tilknytning til en af likvidationsprocedurerne for BCCI. De bør rette henvendelse til de relevante likvidatorer.

UDGIFTER/SERVICEYDELSER I FORBINDELSE MED LIKVIDATIONSPROCEDUREN FOR BCCI

Parter, som har leveret serviceydelser i forbindelse med likvidationsproceduren for BCCI, eller som på anden måde har et betalingskrav vedrørende udgifter i forbindelse med likvidationsproceduren, og som endnu ikke har modtaget betaling, bør omgående rette henvendelse til de relevante likvidatorer (kontaktoplysninger sidst i meddelelsen).

LIKVIDATIONSPROCEDURENS VIDERE FORLØB

Likvidatorerne fortsætter arbejdet med at inddrive diverse aktiver og foretager først en endelig afslutning af likvidationsproceduren, når inddrivelserne er tilendebragt.

Bank of Credit and Commerce International Holdings (Luxembourg) SA Bank of Credit and Commerce International SA — Luxembourg BCCI SA (In Liquidation) 2a, Kalchesbruck 1852 Luxembourg LUXEMBOURG Tlf. +352 4364-641 Fax +352 4266-61

Bank of Credit and Commerce International SA — England/Isle of Man/Scotland BCCI SA (In Liquidation) Athene Place, 5th Floor 66 Shoe Lane London EC4A 3BQ UNITED KINGDOM Tlf. +44 2070070800 Fax +44 2070070799 E-mail: ukbcci@deloitte.co.uk

Bank of Credit and Commerce International SA — United Arab Emirates Liquidation Administration of UAE Branches of BCCI (SA) Luxembourg PO Box 2255 Abu Dhabi UNITED ARAB EMIRATES (UAE) Tlf. +971 26663204 / 26650600 Fax +971 26658254